#  PATVIRTINTA:

 Anykščių KKSC direktoriaus

 2021 m. birželio 7 d.

 įsakymu Nr. V-50

**TRADICINIO 58-OJO BĖGIMO**

**„ANYKŠČIAI – PUNTUKO AKMUO – ANYKŠČIAI“**

**NUOSTATAI**

**I SKYRIUS**
**TIKSLAS IR UŽDAVINIAI**

1. Tikslas – surengti tradicinį 58-ąjį bėgimą **„Anykščiai – Puntuko akmuo – Anykščiai“**.

**2. Uždaviniai:**

2.1. Skatinti Lietuvos gyventojus dalyvauti masiniuose sveikatingumo renginiuose, ugdyti ištvermingumą, populiarinti bėgimą;

2.2. Išaiškinti atskirų amžiaus grupių geriausius bėgikus;

2.3. Įtraukti ikimokyklinukus ir pradinukus į bėgimo šventę.

**II SKYRIUS**
**ORGANIZATORIAI IR VADOVAVIMAS**

3. Bėgimą organizuoja Anykščių kūno kultūros ir sporto centras.

4. Bėgimą vykdo patvirtinta teisėjų kolegija.

**III SKYRIUS**
**VARŽYBŲ VIETA, LAIKAS IR DALYVIAI**

5. Bėgimas vykdomas **2021 m. rugpjūčio 14 d.** Varžybų startas šalia Angelų muziejaus (Vilniaus g. 11, Anykščiai).

6. Startas:

11:00 val. – pramoginio bėgimo „Puntukėlis“ grupė;

11:30 val. – bėgantiems 3 km nuotolį;

12:00 val. – bėgantiems 6 ir 11 km nuotolį;

7. Dalyviai rungtyniauja šiose amžiaus grupėse ir nuotoliuose **(vyresniems dalyviams į „Puntukėlio“ bėgimą registruotis draudžiama)**:

7.1 Ikimokyklinukai ir pradinukai bėgime ,,Puntukėlis“ (bėgimo laikas nefiksuojamas mikroschemų pagalba)

7.1.1   Ikimokyklinio amžiaus mergaitės ir berniukai – 300 m.

7.1.2.  8–9 m. (2012–2013) mergaitės ir berniukai – 300 m.

7.1.3.  10–11m. (2010–2011) mergaitės ir berniukai – 300 m.

**7.2. Moksleiviai**

7.2.1. 11–14 m. (gimę 2007–2010 m.) mergaitės ir berniukai – 3 km.

**7.3. V/M Moksleiviai**

7.3.1. 15–17 m. (gimę 2004–2006 m.) merginos ir vaikinai – 6 km.

**7.4. V/M Elitas – 11 km**

7.4.1. Bėgimo dalyviai nuo 18 iki 39 m. (gimę 1982–2003 m.);

**7.5. Meistrai – 11 km**

7.5.1. \*V/M40 – gimę nuo 1977 iki 1981 m. (40-44 m.);

7.5.2. \*V/M45 – gimę nuo 1972 iki 1976 m. (45-49 m.);

7.5.3. \*V/M50 – gimę nuo 1967 iki 1971 m. (50-54 m.);

7.5.4. \*V/M55 – gimę nuo 1962 iki 1966 m. (55-59 m.);

7.5.5. \*V/M60 – gimę nuo 1957 iki 1961 m. (60-64 m.);

7.5.6. \*V/M65 – gimę nuo 1952 iki 1956 m. (65-69 m.);

7.5.7. \*V/M70 – gimę nuo 1951 ir vyresni (70 m. ir vyresni);

\* Jeigu vienoje amžiaus grupėje yra mažiau negu 3 dalyviai, ji yra jungiama prie jaunesnės amžiaus grupės.

8. Kiekvienas dalyvis startuoja, atsižvelgiant į gimimo metus, tam tikroje amžiaus grupėje.

**9. Dalyviai, norintys startuoti 3 km arba 6 km distancijoje ne savo amžiaus grupėje, dėl apdovanojimų nekovoja.**

**IV SKYRIUS**
**DALYVIŲ REGISTRACIJA, NUMERIŲ IŠDAVIMAS**

10. Rezultatus fiksuos elektroninė sistema.

11. Registracija interneto puslapyje <http://puntuko-begimas.akksc.lt/> iki  rugpjūčio 10 d. 22:00 val. Visi užsiregistravę dalyviai gaus vardinius bėgimo numerius. Kontaktinis tel.: +370 68611623 arba el. paštas: registracija@akksc.lt

11.1. Dalyviai, registruodamiesi bėgimui, privalo teisingai pasirinkti distanciją, teisingai nurodyti savo vardą ir pavardę (lietuviškos raidės), gimimo datą, klubą ar miestą, kuriam atstovauja, sumokėti nurodytą mokestį.

11.2. Komandos, klubai ir kt. organizacijos gali registruotis pateikdami bendrą paraišką el. paštu: registracija@akksc.lt iki 2021 rugpjūčio 10 d. 16 val. joms bus išrašytos sąskaitos faktūros.

11.3. Registruotis į bet kurią rungtį galima tik savo vardu. Vėliau savo registracijos „perleisti“ negalima. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

12. Numeriai ir davikliai klubų vadovams ir individualiai užsiregistravusiems bėgikams išduodami varžybų dieną nuo 9.00 val. iki 11.00 val. prie Anykščių r. savivaldybės Liudvikos ir Stanislovo Didžiulių viešosios bibliotekos (Vyskupo skveras 1).

13. Užpildydami registracijos formą, dalyviai patvirtina, kad įvertino organizatoriaus rekomendaciją pasitikrinti sveikatą asmens sveikatos priežiūros įstaigoje, prisiima visą su dalyvavimu renginyje susijusią riziką (įskaitant atsakomybę už sveikatos būklę ir traumas) ir įsipareigoja dėl to nereikšti organizatoriui jokių pretenzijų.

14. Už savo sveikatą varžybų metu dalyviai atsako patys. Už nepilnamečių sveikatą atsako tėvai ir vadovai.

15. Užsiregistravusių dalyvių sąrašas bus skelbiamas rugpjūčio 11 d.

**V SKYRIUS**
**DALYVIŲ PRIĖMIMO SĄLYGOS**

16. Bėgimo dalyviams nustatomas šis starto mokestis:

16.1. Vaikų bėgimo (300 metrų) rungčių dalyviams startinio mokesčio nėra.

16.2. 3 km, 6 km ir 11 km bėgimo rungčių dalyviams nustatomas šis dalyvio mokestis:

**·** 2004 m. ir jaunesniems starto mokestis netaikomas;

**·** 2003 m. ir vyresniems, užsiregistravusiems dalyviams starto mokestis – 5 €;

17. Kelionės,  maitinimo išlaidas apmoka komandiruojanti organizacija arba patys dalyviai.

**VI SKYRIUS**
**VARŽYBŲ NUGALĖTOJŲ NUSTATYMAS IR APDOVANOJIMAS**

18. Visi bėgimo ,,Anykščiai – Puntuko akmuo – Anykščiai“ dalyviai, pasiekę finišą, bus apdovanoti atminimo medaliais.

19. Bendroje įskaitoje greičiausias vyras ir moteris 11 km nuotolyje apdovanojami piniginiais prizais – po 300 Eur, antrų ir trečių vietų laimėtojai apdovanojami prizais.

20. Atskirų amžiaus grupių nugalėtojai ir prizininkai apdovanojami medaliais.

21. Specialiu prizu bus apdovanoti jauniausias ir vyriausias bėgimo ,,Anykščiai – Puntuko akmuo – Anykščiai“ dalyvis.

22. Visi prizininkai, dalyvavę ikimokyklinukų ir pradinukų bėgime, bus apdovanoti atminimo dovanėlėmis.

23. Gausiausias kolektyvas bus apdovanotas prizu.

24. Gausiausias Anykščių rajono kolektyvas bus apdovanotas prizu.

25.Greičiausi Anykščių rajono gyventojai, startavę 11 km nuotolyje vyrų ir moterų grupėje apdovanojami prizais.

**VII SKYRIUS**

**ASMENS DUOMENŲ TVARKYMAS IR BAIGIAMOSIOS NUOSTATOS**

**26. Anykščių kūno kultūros ir sporto centras, juridinio asmens kodas: 190049838, adresas: Liudiškių g. 18, Anykščiai, yra renginio dalyvių asmens duomenų valdytojas, atsakingas už renginio dalyvių asmens duomenų rinkimą ir tvarkymą.**

**27. Dalyviai asmens duomenis pateikia registruodamiesi į bėgimą** interneto puslapyje <http://puntuko-begimas.akksc.lt/>

**28. Asmens duomenų valdytojas dalyvių asmens duomenis (vardą, pavardę, gimimo datą, telefono numerį, el. pašto adresą) tvarko teisėtu renginio organizavimo tikslu ir yra saugomi 30 dienų nuo renginio pabaigos.**

**29. Dalyviai turi teises: prašyti susipažinti su surinktais asmens duomenimis, juos ištaisyti, ištrinti ar apriboti asmens duomenų tvarkymą.**

**29.** Informuojame, kad visuomenės informavimo tikslu renginio metu bus fotografuojama ir filmuojama, todėl Jūs galite būti matomi nuotraukose ir vaizdo įrašuose. Šio renginio nuotraukos ir vaizdo įrašai bus skelbiami organizatorių interneto svetainėje ir socialinių tinklų paskyrose bei platinami įvairiose žiniasklaidos priemonėse. Dėl platesnės informacijos prašome kreiptis į organizatorius.

**30. Dalyviai užsiregistruodami į renginį sutinka, kad organizatorius renginio metu galės juos filmuoti, fotografuoti, o nuotraukas ir filmuotą medžiagą naudos viešai.**

**31. Asmens duomenys, surinkti registracijos ir dalyvavimo renginyje tikslu, bus saugomi – 30 dienų nuo renginio pabaigos, nuotraukos ir filmuota medžiaga bus saugoma 2 metus nuo sutikimo gavimo dienos.**

**32.** Varžybų organizatoriai pasilieka teisę keisti varžybų nuostatus.